1/2016.

Iktsz:450/1/2016.

**J E G Y Z Ő K Ö N Y V**

Gutorfölde, Szentpéterfölde, Csertalakos Községi Önkormányzatok Képviselő-testületeinek 2016. április 28.-án tartott együttes nyilvános rendkívüli testületi üléséről

21/2016.(IV.28.) határozat Gutorfölde

14/2016.(IV.28.) határozat Szentpéterfölde

14/2016.(IV.28.) határozat Csertalakos

**J E G Y Z Ő K Ö N Y V**

**Készült:** Gutorfölde, Szentpéterfölde, Csertalakos Községi Önkormányzatok Képviselő-testületeinek 2016. április 28.-án 19.40 órai kezdettel tartott együttes, nyilvános rendkívüli testületi üléséről.

**Az ülés helye:** Az önkormányzatok hivatali helyisége: Gutorfölde, Dózsa utca 1.

**Jelen vannak:**

**Gutorfölde Község képviselő-testülete:** Nyakas István polgármester, Belső Andrásalpolgármester, Farkasné Kis Klaudia, Szente Zoltán képviselők.

Igazoltan távol maradt: Novotnikné Gódor Judit, Gerencsér Zsolt, Döklen János képviselők.

**Szentpéterfölde község képviselő-testülete:** Tóth Péter polgármester, Bandur Zsoltalpolgármester, Bakon Dániel képviselő.

Távol maradt: Tamás Attila és Tarsoly Ferenc képviselők.

**Csertalakos község képviselő-testülete:** Jobbágy Zoltán polgármester, Kovács Gyula képviselő.

Igazoltan távol maradt: Tompa Attila képviselő.

Dr.Rudas Tamara jegyző megbízásából: Dr.Kovács Antalné aljegyző.

Az ülés levezető elnöke a jegyzőkönyvvezetésre Dr.Kovács Antalné aljegyzőt bízta meg.

Az együttes ülés levezető elnöke Nyakas István Gutorfölde község polgármestere volt, aki a testületek ülését megnyitotta. Megállapította, hogy a képviselő- testületek határozatképes létszámban jelen vannak, majd javaslatot tett a rendkívüli ülés napirendjére a következők szerint:

**N A P I R E N D:**

**1./ A Tófeji Kincskereső általános Iskola Gutorföldi Tagintézményében tanuló alsó tagozatos gyermekek helyben történő oktatásának biztosítása**

Előadó: Nyakas István polgármester

A képviselő-testületek a javasolt napirendi ponttal egyetértettek más napirendre javaslat nem érkezett.

**Nyakas István polgármester:** Tájékoztatta a képviselő-testületeket arról, hogy az általános iskolába járó gyermekek szülei jelezték, hogy a Klebelsberg Intézményfenntartó Központ Zalaegerszegi Tankerülete 2016. évben átszervezést kíván végrehajtani, amelynek során a Gutorföldi Tagintézmény megszüntetését tervezi. Önkormányzatainkat a Klebelsberg Központ nem tájékoztatta. Azzal indokolják a tagintézmény bezárást, hogy a 2015/2016-os tanévben az intézmény tanulóinak létszáma 15 fő, a 2016/2017-es tanévben alsó tagozaton ( 1-4 évfolyamon) 15 fő tanuló várható.

A szülők aláírásokat gyűjtöttek az alsó tagozat megmaradása érdekében, amelyet az önkormányzathoz is benyújtottak. A köznevelési törvény szerint ahol legalább nyolc alsó tagozatos gyermek van, ott nem lehet bezárni a tagiskolát, ha azt a szülők is kérik.

Az önkormányzataink a szülők véleményét támogatja, teljes mértékben ellenzi az iskola bezárását.

A jelen lévő képviselő-testületi tagok valamennyien az iskola fennmaradása mellet foglaltak állást.

A napirendi ponthoz több kérdés, hozzászólás nem hangzott el, a képviselő-testületek az előterjesztést elfogadták és a következő határozatot hozták:

(Csertalakos községi Önkormányzat Képviselő-testülete 2 igen szavazattal, tartózkodás, ellenszavazat nem volt)

**14/2016. (IV.28.) határozat**

Csertalakos Önkormányzat Képviselő-testülete úgy döntött, hogy a nemzeti köznevelésről szóló 2011. évi CXC. tv. 89. § (1) bekezdésében foglaltak alapján, k e z d e m é n y e z i, hogy az állami intézményfenntartó központ az általános iskola alsó tagozat esetében a feladat Gutorfölde településen történő ellátásáról gondoskodjon.

Gutorfölde, Szentpéterfölde, és Csertalakos településen, a nemzeti köznevelési törvényben előírt, legalább nyolc alsó tagozatos korú gyermek rendelkezik lakóhellyel.

Gutorfölde, Szentpéterfölde, Csertalakos állandó lakosainak száma: 1.170 fő, a demográfiai adatok alapján feltételezhető, hogy a tagiskolába járók létszáma legalább három évig fennmarad.

Továbbá a szülők ezt írásban igényelték az önkormányzattól.

Csertalakos önkormányzat Képviselő-testülete felhatalmazza a polgármestert, hogy a kezdeményezésről a Klebelsberg Intézményfenntartó Központ Zalaegerszegi Tankerületét tájékoztassa.

Határidő: 2016. május 10.

Felelős: polgármester

(Gutorfölde községi Önkormányzat Képviselő-testülete 4 igen szavazattal, tartózkodás, ellenszavazat nem volt)

**21/2016. (IV.28.) határozat**

Gutorfölde Önkormányzat Képviselő-testülete úgy döntött, hogy a nemzeti köznevelésről szóló 2011. évi CXC. tv. 89. § (1) bekezdésében foglaltak alapján, k e z d e m é n y e z i, hogy az állami intézményfenntartó központ az általános iskola alsó tagozat esetében a feladat helyben, Gutorfölde településen történő ellátásáról gondoskodjon.

Gutorfölde, Szentpéterfölde, és Csertalakos településen, a nemzeti köznevelési törvényben előírt, legalább nyolc alsó tagozatos korú gyermek rendelkezik lakóhellyel.

Gutorfölde, Szentpéterfölde, Csertalakos állandó lakosainak száma: 1.170 fő, a demográfiai adatok alapján feltételezhető, hogy a tagiskolába járók létszáma legalább három évig fennmarad.

Továbbá a szülők ezt írásban igényelték az önkormányzattól.

Gutorfölde önkormányzat Képviselő-testülete felhatalmazza a polgármestert, hogy a kezdeményezésről a Klebelsberg Intézményfenntartó Központ Zalaegerszegi Tankerületét tájékoztassa.

Határidő: 2016. május 10.

Felelős: polgármester

(Szentpéterfölde községi Önkormányzat Képviselő-testülete 3 igen szavazattal, tartózkodás, ellenszavazat nem volt)

**14/2016. (IV.28.) határozat**

Szentpéterfölde Önkormányzat Képviselő-testülete úgy döntött, hogy a nemzeti köznevelésről szóló 2011. évi CXC. tv. 89. § (1) bekezdésében foglaltak alapján, k e z d e m é n y e z i, hogy az állami intézményfenntartó központ az általános iskola alsó tagozat esetében a feladat Gutorfölde településen történő ellátásáról gondoskodjon.

Gutorfölde, Szentpéterfölde, és Csertalakos településen, a nemzeti köznevelési törvényben előírt, legalább nyolc alsó tagozatos korú gyermek rendelkezik lakóhellyel.

Gutorfölde, Szentpéterfölde, Csertalakos állandó lakosainak száma: 1.170 fő, a demográfiai adatok alapján feltételezhető, hogy a tagiskolába járók létszáma legalább három évig fennmarad.

Továbbá a szülők ezt írásban igényelték az önkormányzattól.

Szentpéterfölde önkormányzat Képviselő-testülete felhatalmazza a polgármestert, hogy a kezdeményezésről a Klebelsberg Intézményfenntartó Központ Zalaegerszegi Tankerületét tájékoztassa.

Határidő: 2016. május 10.

Felelős: polgármester

A képviselő-testületek az együttes ülésen több napirendet nem tárgyaltak. Nyakas István polgármester megköszönte a képviselők munkáját, majd az együttes ülést 20 óra 10 perckor bezárta.

K.m.f

Nyakas István Jobbágy Zoltán Tóth Péter

polgármester polgármester polgármester

Dr.Rudas Tamara Dr.Kovács Antalné

jegyző aljegyző